*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*180. számú előterjesztés*

Bátaszék Város Önkormányzat Képviselő-testületének 2023. október 25-én

16 órakor megtartandó ülésére

Döntés a szociális előirányzatok módosításáról

|  |
| --- |
| **Előterjesztő:** Dr. Bozsolik Róbert polgármester**Készítette**: Diószeginé Halász Orsolya szociális ügyintéző **Törvényességi ellenőrzést végezte:** Takaróné dr. Mihó Beatrix  mb. hatósági irodavezető**Tárgyalja:**Szociális Bizottság 2023.10.24.Pénzügyi és Gazdasági Bizottság 2023.10.24. |

***Tisztelt Képviselő-testület!***

Az *ellátottak pénzbeli juttatásai előirányzatán* történő módosítás szükséges annak érdekében, hogy az ellátottak részére a teljes évben biztosított legyen a támogatás minden támogatási formában.

**Minden támogatási formánál az látható, hogy az előirányzat év végéig biztosítja a megfelelő működtetést, egy támogatási formához szeretnénk többletforrást csoportosítani:**

* Ünnepekhez kapcsolódó támogatások (önk-i r. 23/A.§ (1)bek. A) **+1.000.000.-Ft**

2021. karácsonyán összesen 1.600.000.-forintért adományoztunk 160 rászoruló háztartásba 10.000.-ft összértékű csomagot. Tavaly, 2022. karácsonyán ez a szám 180 háztartásra bővült, a csomagérték elérte a 15.000.-forintot, így összesen 2.700.000.-forintot fordítottunk arra, hogy a nehéz helyzetben élők ünnepe is megkülönböztetett figyelmet kapjon. Mivel jelentős áremelkedés volt sajnos az idei esztendőben, ezért az eredetileg betervezett összeget szeretnénk egy olyan keretre bővíteni, hogy a Gondozási Központ - aki a csomagok tervezésével, összeállításával és átadásával foglalkozik - biztonsággal számolhasson. Vannak olyan települési támogatási formák, amelyeknél az idei évben többet terveztünk, de jelenleg erősen az év végéhez közeledve az látszik, hogy nem lesz szükség a teljes keretre.

**Az alábbi támogatási formáknál tudjuk csökkenteni az előirányzatot úgy, hogy a megmaradó keretek még biztonsággal fedezik az idei kiadásokat:**

* települési támogatás lakhatás céljára (önk.-i r. 16-20. §): -400.000,- Ft,
* rendkívüli települési támogatás (önk.-i r. 12.§: -400.000,- Ft,
* települési támogatás temetés céljára (önk.-i r. 15.§.): -200.000,- Ft.

**Ez összesen 1.000.000.-Ft.**

A fentiekre tekintettel kérjük az alábbi határozati javaslat elfogadását:

**H a t á r o z a t i j a v a s l a t :**

**2023. évi szociális előirányzatok átcsoportosítására**

Bátaszék Város Önkormányzata Képviselő-testülete

1. Bátaszék Város Önkormányzata 2023. évi költségvetésében a 18. tájékoztató táblázatában szereplő ellátottak pénzbeli juttatásainak egyes előirányzatai között az alábbi átcsoportosítást hagyja jóvá, egyúttal felkéri a város jegyzőjét, hogy a következő helyi költségvetési rendelet módosításakor gondoskodjon az alábbi táblázatban rögzített adatok átvezetéséről:
2. Ünnepekhez kapcsolódó támogatások (önk-i r. 23/A.§ (1)bek. A) előirányzatot 1.145.292 Ft-ról 2.145.292 Ft-ra, azaz 1.000.000 forinttal növeli;
3. Települési támogatás lakhatás céljára (önk.-i r. 16-20. §): előirányzatát 5.300.000 Ft-ról 4.900.000 Ft-ra, azaz 400.000 forinttal csökkenti;
4. Települési támogatás rendkívüli (önk-i r. 12. §) előirányzatát 3.000.000 Ft-ról 2.600.000 Ft-ra, azaz 400.000 forinttal csökkenti;
5. települési támogatás temetés céljára (önk.-i r. 15.§.) előirányzatát 1.000.000 Ft-ról 800.000 Ft-ra, azaz 200.000 forinttal csökkenti.

*Határidő:* 2023. október 31.

*Felelős:* Dr. Bozsolik Róbert polgármester

*Határozatról értesül:* Bátaszéki KÖH Hatósági Iroda

 Bátaszéki KÖH Pénzügyi Iroda

 irattár